K i n n i t a t u d Puhastusteeninduse kutsekomisjoni

7.september 2022

otsusega nr 28

# PUHASTUSTEENINDAJA, TASE 3, HINDAMISSTANDARD

## töömaailmas tegutsevale taotlejale

Ametite (ISCO) klassifikaator: 9 Lihttöölised 91 Puhastusteenindaja Kutseala: Puhastusteenindus Kutsestandardi nimetus: Puhastusteenindaja EQF tase 3

## Sisukord

1. Üldine informatsioon
2. Hindamiskriteeriumid
3. Hindamismeetodid ja hindamisülesanne
4. Hindamise korraldus, tagasiside
5. Hindamisjuhend hindajale

Lisa 1 Kutseeksami protokoll (näidis) Lisa 2 Puhastusteenindaja kutse-eetika

# ÜLDINE INFORMATSIOON

Hindamisjuhend on koostatud töömaailmas tegutsevate kutse taotlejale **puhastusteenindaja tase 3** kutsestandardis kehtestatud kompetentsusnõuetele vastavuse hindamiseks.

Kutse taotlemisel tõendatakse järgmisi kompetentse:

* üldoskused;
* hoolduskoristus (ei ole kohustuslik eripuhastustöötajale);
* suurpuhastus;
* eripuhastustööde tegemine (spetsialiseerumine) Spetsialiseerumise valik ei ole kohustuslik.

Kutseeksam toimub **kahes** osas: kirjalik test ja proovitöö

Taotleja teeb kirjaliku testi ja proovitöö ning kommenteerib oma tööülesande täitmist intervjuu vormis. Proovitöö võimaldab tõendada, hoolduskoristuse ja suurpuhastuse tegemise ning üldoskuste kompetentse.

Proovitööd hindab kutsekomisjoni poolt moodustatud hindamiskomisjon, mis koosneb erinevatest osapooltest. Hindamiskomisjon on vähemalt kolmeliikmeline.

Hindamismeetoditeks on kirjalik test, praktiline töö ja intervjuu oma tegevuste põhjendamiseks.

Taotleja, kes on valinud **spetsialiseerumiseks eripuhastustöötaja, tase 3**, sooritab individuaalse ja/või meeskondliku proovitöö selleks sobivas keskkonnas ja kommenteerib oma tööülesande täitmist intervjuu vormis**.** Proovitöö võimaldab tõendada eripuhastustööde ja suurpuhastuse tegemise ning üldoskuste kompetentse.

# HINDAMISKRITEERIUMID

|  |  |
| --- | --- |
| **Kompetents/Tegevusnäitaja kutsestandardis** | **Hindamiskriteeriumid** |

|  |  |
| --- | --- |
| **Suurpuhastus** |  |
| Tegevusnäitajad: | Taotleja: |
| 1. Määratleb suurpuhastustööde vajaduse ja järjekorra, võttes arvesse mustusastet ja soovitud puhtusastet 2. Valib etteantud valikust koristustarvikud ja -masinad ning valmistab need tööks ette, sh niisutab koristustekstiilid vastavalt mustusastmele ja pinnakattematerjalile; 3. Valib etteantud valikust sobiva koristusaine sh desinfitseeriva aine ja määrab annuse, arvestades muuhulgas mustuse liiki, pinnakattematerjali ning järgides aine toote- ja ohutuskaarti 4. Puhastab mööbli, esemed, seinad, laed ja põrandad raskesti eemaldatavast ja/või aja jooksul kogunenud mustusest, kasutades mustusele ja pinnakattele sobivaid koristusmeetodeid, -tarvikuid, -aineid (vesi, koristusained) ja/või -masinaid 5. Puhastab ja korrastab kasutatud koristustarvikud ja/või -masinad 6. Desinfitseerib vajadusel puhastatud pinnad, kasutades desinfitseerivat ainet vastavalt toote- ja ohutuskaardi nõuetele | 1. Vaatleb ruumi ja määrab suurpuhastustööde vajaduse ja järjekorra, võttes arvesse mustusastet, soovitud puhtusastet ja etteantud juhiseid. 2. Valib ergonoomiliselt sobivad koristustarvikud ja -masinad ning valmistab need tööks ette 3. Niisutab koristustekstiilid vastavalt mustusastmele ja pinnakattematerjalile. 4. Valib vastavalt juhistele etteantud valikust sobiva koristusaine sh desinfitseeriva aine ja mõõdab välja sobiva koguse, arvestades mustuse liiki ja pinnakattematerjali ning järgides aine toote- ja ohutuskaart ning säästlikku tarbimist.   5. Korrastab ettevalmistustöökoha.  6.Puhastab vastavalt juhistele mööbli, esemed, seinad, laed ja põrandad raskesti eemaldatavast ja/või aja jooksul kogunenud mustusest, kasutades mustusele ja pinnakattele sobivaid koristusmeetodeid, -tarvikuid, aineid (vesi, koristusaine) ja/või –masinaid ning järgides ergonoomika, aseptika, töötervishoiu, tööohutuse ja hügieeninõudeid.  7. Desinfitseerib vajadusel puhastatud pinnad, kasutades desinfitseerivat ainet vastavalt  8. Hindab oma töö tulemusi lähtuvalt puhastamise eesmärgist ja vajadusel teeb parandustegevusi   1. Puhastab, korrastab ja paigutab hoiukohta vastavalt juhistele kasutatud koristustarvikud ja /või – masinaid.   10. Suhtub heaperemehelikult kliendi ja tööandja varasse. |
|  |  |
|  |  |
|  |  |
|  |  |

|  |  |
| --- | --- |
| **Hoolduskoristus** |  |
| Tegevusnäitajad:  1. Määratleb hoolduskoristustööde vajaduse ja järjekorra, võttes arvesse mustusastet ja soovitud puhtusastet.  2. Valib etteantud valikust koristustarvikud ja -masinad ning valmistab need tööks ette, sh niisutab koristustekstiilid vastavalt mustusastmele ja pinnakattematerjalile.  3. Valib etteantud valikust sobiva koristusaine sh desinfitseeriva aine ja määrab annuse, arvestades muuhulgas mustuse liiki, pinnakattematerjali ning järgides aine toote- ja ohutuskaart.  4. Puhastab mööbli, esemed, seinad, laed ja põrandad mustusest, kasutades sobivaid koristusmeetodeid, -tarvikuid, -aineid (vesi, koristusained) ja/või -masinaid.  5. Puhastab ja korrastab kasutatud koristustarvikud ja/või -masinad.  6. Desinfitseerib vajadusel puhastatud pinnad, kasutades desinfitseerivat ainet vastavalt toote- ja ohutuskaardi nõuetele. | Taotleja:  1. Vaatleb ruumi ja määrab koristustööde vajaduse ja järjekorra, võttes arvesse mustusastet, soovitud puhtusastet ja etteantud juhiseid.  2. Valib ergonoomiliselt sobivad koristustarvikud ja -masinad ning valmistab need tööks ette.  3. Niisutab koristustekstiilid vastavalt mustusastmele ja pinnakattematerjalile.  4. Valib vastavalt juhistele etteantud valikust sobiva koristusaine sh desinfitseeriva aine ja mõõdab välja sobiva koguse, arvestades mustuse liiki ja pinnakattematerjali ning järgides aine toote- ja ohutuskaart ning säästlikku tarbimist.  5. Korrastab ettevalmistustöökoha.  6. Puhastab vastavalt juhistele mööbli, esemed, seinad, laed ja põrandad hoolduskoristuses eemaldatavast mustusest, kasutades sobivaid koristusmeetodeid, - tarvikuid, aineid ja /või –masinaid ning järgides ergonoomika, aseptika, töötervishoiu, tööohutuse ja hügieeninõudeid.  7. Desinfitseerib vajadusel puhastatud pinnad, kasutades desinfitseerivat ainet vastavalt toote- ja ohutuskaardi nõuetele.  8. Hindab oma töö tulemusi lähtuvalt puhastamise eesmärgist ja vajadusel teeb parendustegevusi.   1. Puhastab, korrastab ja paigutab hoiukohta vastavalt juhistele kasutatud koristustarvikud ja /või – masinaid. 2. Suhtub heaperemehelikult kliendi ja tööandja varasse. |

|  |  |
| --- | --- |
| **Spetsialiseerumine Eripuhastustööd** |  |
| Tegevusnäitajad:   1. Valib etteantud valikust koristustarvikud ja -masinad ning valmistab need tööks ette vastavalt eripuhastustööle. 2. Valib etteantud valikust koristusaine sh desinfitseeriva aine ja määrab annuse, arvestades muuhulgas mustuse liiki, pinnakattematerjali ning järgides aine toote- ja ohutuskaarti. 3. Süvapuhastab põrandad (sh eemaldab vaha), mööbli ja esemed ning sise- ja välitingimustel erinevatel kõrgustel seinad, aknad ja laed, kasutades mustusele ja pinnakattele sobivaid koristusmeetodeid, -masinaid, -tarvikuid, -aineid ja abivahendeid. 4. Töötleb vajadusel puhastatud põrandad, mööbli ja esemed hooldus- või kaitseainetega, valides selleks sobilikud koristustarvikud ja/või -masinad | Taotleja:   1. Valib etteantud valikust koristustarvikud ja -masinad ning valmistab need tööks ette vastavalt eripuhastustööle. 2. Valib vastavalt juhistele etteantud valikust sobiva koristusaine sh desinfitseeriva aine ja mõõdab välja sobiva koguse, arvestades mustuse liiki ja pinnakattematerjali ning järgides aine toote- ja ohutuskaart ning säästlikku tarbimist. 3. Süvapuhastab põrandad (sh eemaldab vaha), mööbli ja esemed ning sise- ja välitingimustel erinevatel kõrgustel seinad, aknad ja laed, kasutades mustusele ja pinnakattele sobivaid koristusmeetodeid, -masinaid, -tarvikuid, -aineid ja abivahendeid. 4. Töötleb vajadusel puhastatud põrandad, mööbli ja esemed hooldus- või kaitseainetega, valides selleks sobilikud koristustarvikud ja/või -masina |

|  |  |
| --- | --- |
| **Üldoskused** |  |
| Tegevusnäitajad:   1. Suhtleb ja käitub lähtuvalt heast tavast ja kutse-eetikast (Lisa 2), kohaneb ja tuleb toime erinevates töökeskkondades. 2. Lähtub konfidentsiaalsuse põhimõtetest. 3. Järgib ettevõttes kehtivaid reegleid ja tegevusjuhiseid 4. Järgib töötervishoiu, tööohutuse ja hügieeninõudeid (sh kasutab nõuetekohaseid isikukaitsevahendeid 5. Kasutab aseptilisi töövõtteid, töötab ergonoomiliselt ja keskkonda säästvalt 6. Suhtub heaperemehelikult kliendi ja tööandja varasse 7. Juhindub oma töös kokkulepitud puhtusastmes 8. Hindab oma töö tulemust ja vajadusel teeb parandustegevusi 9. On valmis õppima kasutama infotehnoloogilisi süsteeme (nt valvesignalisatsioon, robottolmuimeja) | Kompetentse hinnatakse õppetöö käigus ja proovitööl vastavalt tegevusnäitajatele. |

1. **HINDAMISMEETODID JA HINDAMISÜLESANNE**

**Hindamismeetod:** Kirjalik test, praktiline töö, vajadusel tööga seonduv intervjuu

**Kirjalikus testis** 50 valikvastustega küsimust, mis võimaldab hinnata üldoskuste kompetentse ja praktilisi oskusi täiendavaid teadmisi.

**Hindamisülesanne:** Taotleja tõendab puhastusteenindaja, tase 3 [kompetentse](https://www.kutsekoda.ee/et/kutseregister/kutsestandardid/10645928/pdf/puhastusteenindaja-tase-3.6.et.pdf) vastavalt kutsestandardi nõuetele hindamiskomisjoni ees terviklikku tööülesannet täites ja tööga seonduvaid probleeme lahendades. Taotleja koristab ruumi/ ruumi osa/objekti kindla aja jooksul.

Spetsialiseerumisel eripuhastustöödele toimub hindamine selleks sobivas keskkonnas, sooritades ühe individuaalse ja/või meeskondliku eripuhastustöö ja kommenteerides oma töösooritust intervjuu vormis

# HINDAMISE KORRALDUS, HINDAMINE, TAGASISIDE

Eksami kuulutab välja Kutse andja, Puhastusekspert OÜ, kokkuleppel kutseeksamit taotleva organisatsiooniga määrates kutseeksami toimumise aja ja koha.

Hindamiskomisjoni määrab kutse andja, samuti valmistab ette hindamisprotokolli. (Lisa 1) Eksamiks registreerumine: 1 kuu enne eksami algust

Nõutavad dokumendid: [www.puhastusekspert.ee](http://www.puhastusekspert.ee/)

Kutseeksamiks vajalikud ruumid kindlustab üldjuhul eksami tellinud klient. Kutse Andja hindab eelnevalt ruumide sobivust eksami läbiviimseks.

Koristusainete, -tarvikute ja -masinate olemasolu eest vastutab üldjuhul Kutse Andja, võimaluse korral kutseeksami tellinud klient.

Kutseeksami sisu tuleneb Puhastusteenindaja, tase 3 [kutsestandardist](https://www.kutseregister.ee/ctrl/et/Standardid/vaata/10645928)

**Test** koosneb 50 valikvastustega küsimustest. Vastuste hulgas võib õigeid vastuseid olla 1 või rohkem. Testi sooritamiseks on aega kuni 1 tund.

## Testi hindamine:

1. Test loetakse sooritatuks, kui õigesti on vastatud 70 % ehk kogutud on 35 punkti.
2. Test loetakse mittesooritatuks, kui õigete vastuste protsent on alla 70% ehk kogutud on alla 35 punkti.
3. Testi mittesooritamisel proovitööle ei lubata.

## Proovitöö:

1. Võtab loosiga hindamisülesande.
2. Tutvub ruumiga hindamiskomisjoni liikme või tehnilise töötaja saatel - kuni 5 minutit.
3. Tutvub olemasolevate koristustarvikutega.
4. Valmistub eksamiks – valib sobivad koristustarvikud, -masinad, -ained -kuni 30 minutit. Ettevalmistusel on võimalik kasutada olemasolevate koristusainete tootekaarte.
5. Doseerib koristusaine, sh desinfitseeriva aine ja niisutab koristustekstiilid hindamiskomisjoni juuresolekul.
6. Sooritab proovitöö selleks ettenähtud aja jooksul.
7. Vaatab tehtud töö üle, hindab oma töö tulemust.
8. Puhastab ja korrastab koristustarvikud, paigutab need hoiukohta.

## Proovitöö hindamine

Proovitöö hindamisel arvestatakse doseerimisoskust, koristustarvikute, -masinate ja - ainete valikut vastavalt puhastatavale pinnale, koristusmasinate ja -tarvikute kasutamist, tööde järjekorda ja koristusmeetodeid, töö efektiivsust ja lõpptulemust.

Kutsestandardis esitatud üldoskuseid (aseptika, ergonoomiline töö, tööohutus,

hügieen, keskkonnanõuete ja hea tava järgimine, konfidentsiaalsus, kutse-eetika jne) hinnatakse peamiselt proovitöö käigus.

Koristustarvikute töökorda seadmise ning proovitöö sooritamise aeg on piiratud. Etteantud proovitöö sooritamise aeg on märgitud eksamipiletil ja sõltub koristatavast ruumist. Eksaminandi informeeritakse kui töö lõpuni on jäänud pool aega ja 5 minutit enne etteantud aja lõppu.

Kui etteantud aega ületatakse rohkem, kui 50% ulatuses, siis loetakse proovitöö mittesooritatuks.

## Tagasiside proovitööle

Hindamiskomisjoni liikmed annavad peale proovitöö sooritamist tagasisidet tehtud töö kohta:

* 1. enne hinnangu andmist küsitakse eksamineeritavalt, kas töö on lõpetatud
  2. eksamineeritav ise annab hinnangu oma tööle
  3. tuuakse esile eksamineeritava positiivsed küljed
  4. analüüsitakse töös ette tulnud vigu või võimalusi töid teisiti sooritada

Hindamiskomisjon teeb eksami sooritamise või mitte sooritamise osas ettepaneku kutsekomisjonile anda või mitte anda kutse. Eksami mittesooritamise ettepaneku puhul tuuakse selgelt välja esinenud vead ja need fikseeritakse seletuskirjas kutsekomisjonile ja see edastatakse ka taotlejale kirjalikult 2 nädala jooksul peale eksamit.

## Kutse andmine

1. Kutse taotlejaid hindab sõltumatu ja kompetentne hindamiskomisjon
2. Eksami käigus täidavad hindajad eksaminandi kompetentside omandamise või mitteomandamise kohta individuaalse hindamislehe
3. Hindamislehel on fikseeritud proovitöö käigus ilmnenud vead, mille alusel hindajad teevad ettepaneku eksami sooritamise või mittesooritamise kohta.
4. Hindajate esitatud ettepanekuid arutab hindamiskomisjon ühiselt. Koondhinnang moodustub hindamiskomisjoni liikmete enamushinnangu alusel. Hindamise tulemus loetakse positiivseks, kui hindamiskomisjoni koondhinnang on positiivne iga kompetentsi osas. Eksami tulemused kantakse kutseeksami protokolli, millele kirjutavad alla kõik hindamiskomisjoni liikmed. Hindamiskomisjoni koondhinnang on aluseks Kutsekomisjonile ettepaneku tegemiseks kutse andmise/ mitte andmise kohta.
5. Kutseeksami protokoll esitatakse kinnitamiseks Kutsekomisjonile hiljemalt 5 päeva jooksul.
6. Pärast kutsekomisjoni kinnitust vormistab SA Kutsekoda kutsetunnistus

## 5. HINDAMISJUHEND HINDAJALE Enne hindamist tutvuge:

* Puhastusteenindaja, tase 3, [kutsestandardiga](https://www.kutsekoda.ee/et/kutseregister/kutsestandardid/10645928)
* [Kompetentsipõhise](https://www.kutsekoda.ee/fwk/contenthelper/10448381/10448382) hindamise mõistete ja põhimõtetega
* Kutse andmise korraga
* Hindamiskriteeriumidega
* Hindamismeetoditega
* Hindamisülesannetega

## Hindamise ajal:

* Jälgige igat taotlejat hindamisprotsessis personaalselt
* Täitke iga taotleja kohta personaalne [hindamisleht](http://www.puhastusekspert.ee/public/files/Kutseeksami%20tase%203%20hindamisleht.pdf)
* Esitage vajadusel taotlejale küsimusi hindamiskriteeriumide täitmise osas
* Hinnake iga hindamiskriteeriumi järgi taotleja oskusi
* Vormistage hindamistulemus iga hindamiskriteeriumi kohta

## Hindamise järel:

* Andke taotlejale konstruktiivset tagasisidet
* Vormistage kutseeksami protokoll
* Edastage oma ettepanek kutse andmise kohta kutsekomisjonil

## Lisa 1

Kutseeksami protokoll (näidis)

# OÜ PUHASTUSEKSPERT KUTSEEKSAMI PROTOKOLL

Kutseeksami nimetus ja vorm:

Kutseeksami toimumise koht: kutseõppeasutus, ettevõte vm): Hindamiskomisjoni esimees:

Hindamiskomisjoni liikmed:

………..2022. a nr

……. 2022. a kutseeksam algas kell ……………………….. lõppes ……………………………….

Kutseeksamile registreeritud õppijat

Kutseeksamile jäi(d) tulemata (nimed):

|  |  |  |  |  |  |  |
| --- | --- | --- | --- | --- | --- | --- |
| **Jrk.nr** | **Nimi** | **Taotletav tase** | **Eksami keel** | **Testi punktid** | **Proovitöö** | **Ettepanek kutse andmise kohta**  **(anda või mitte anda)** |
| 1. |  |  |  |  |  |  |
| 2. |  |  |  |  |  |  |
| 3. |  |  |  |  |  |  |

Hindamiskomisjoni liikmete eriarvamused:

Hindamiskomisjoni esimees: Hindamiskomisjoni liikmed:

## Lisa 2

Puhastusteenindaja kutse-eetika

Kutse-eetika on koostatud puhastusteenindajate kutsestandardite täienduseks. See aitab mõtestada ühtselt kehtivaid nõudeid, hinnata asjatundlikult enda ja teiste toimimist ja langetada väärtuspõhiseid otsuseid.

## Puhastusteenindaja:

* on puhtuse ja korra looja meie elu- ja töökeskkonnas;
* märkab mustust ning tema töö tulemuseks on puhtad ruumid ning kahjustamata ja kaua säilivad puhtad pinnad;
* kasutab säästlikult ja vajaduspõhiselt aega ning vahendeid, rakendab otstarbekaid koristusmeetodeid;
* tegutseb tööandja ja kliendi vajadustest lähtuvalt ning täidab oma tööülesandeid kokkulepitud aja jooksul ja ulatuses;
* on kohusetundlik, peab kinni kliendiga sõlmitud kokkulepetest ning organisatsiooni tööeeskirjadest;
* on usaldusväärne oma tööülesannete täitmisel ning järgib nii kliendi kui oma organisatsiooni konfidentsiaalsuse põhimõtteid;
* on korrektse käitumisega ja kannab tööks sobivaid riideid ning jalatseid;
* töötab ergonoomiliselt ja järgib töötamisel aseptika reegleid;
* suhtub hoolivalt ümbritsevasse keskkonda;
* väärtustab meeskonnatööd, initsiatiivikust ja loovust;
* on abivalmis ja avatud koostööks tööandja, töökaaslaste ning klientidega;
* austab kolleegide arvamusi;
* jagab kogemusi ja teadmisi kolleegidega;
* on orienteeritud järjepidevale enesetäiendusele;
* hoiab ja kujundab elukutse head mainet, väärtustab oma kutsetööd.